সিরিয়া আরব রাজতন্ত্র
সিরিয়া আরব রাজতন্ত্র (আরবি : المملكة العربية السورية, al-Mamlakah al-Sūriyya al-‘Arabīyah) হল প্রথম আধুনিক আরব রাষ্ট্র। তবে এটি মাত্র চার মাস স্থায়ী হয় (৮ মার্চ – ২৪ জুলাই ১৯২০)। এই স্বল্পকালে হুসাইন বিন আলীর পুত্র ফয়সাল বিন হুসাইন রাষ্ট্রটি শাসন করেন। যদিও কর্তৃপক্ষ বৃহত্তর সিরিয়ার উপর প্রভুত্ব দাবি করত বাস্তবিকপক্ষে ফয়সালের সরকার সীমিত অঞ্চলেই কার্যকর ছিল। একই সাথে তারা ব্রিটিশদের উপর নির্ভরশীল ছিল। ব্রিটিশ ও ফরাসিরা বৃহত্তর সিরিয়া গঠন ও ফয়সালকে এর বাদশাহ হিসেবে মানতে রাজি ছিল না। ১৯২০ সালের ২৪ জুলাই রাজতন্ত্র ফরাসিদের কাছে আত্মসমর্পণ করে।